nahid-hub/BLUGE-bengali-wikipedia-section-title-prediction huggingface dataset:
১৭৬১ সালে সংঘটিত পানিপথের তৃতীয় যুদ্ধে মারাঠাদের আধিপত্য খর্ব হয়। এরপর নিজাম তাদের তার ৬০,০০০ সৈনিক নিয়ে পুনের দিকে অগ্রসর হন এবং শান্তি স্থাপনের জন্য মারাঠাদের বাধ্য করেন। এরপর তিনি বিদার দুর্গ অবরোধ করেন এবং পরে সালাবাত জংকে গ্রেপ্তার করা হয়। একাজ মুঘল সম্রাট দ্বিতীয় শাহ আলম কর্তৃক অনুমোদিত হয়েছিল। শাহ আলমের জারি করা ফরমানে ফরাসি ইস্ট ইন্ডিয়া কোম্পানি সমর্থিত সালাবাত জংকে দক্ষিণাত্যের সুবেদারের পদ থেকে অপসারণ করা হয় এবং তার স্থলে নিজাম আলি খানকে তার উত্তরসুরি হিসেবে নিয়োগ দেয়া হয়।

১৭৬২ সালের ৮ জুলাই নিজাম আলি খান দক্ষিণাত্যের সুবেদার হন। মারাঠাদের অঞ্চলের খুব নিকটে হওয়ায় ১৭৬৩ সালে তিনি রাজধানী আওরঙ্গবাদ থেকে হায়দ্রাবাদে স্থানান্তর করেন।

সঠিক অনুচ্ছেদ শিরোনাম কোনটি?
titleA. পেশওয়ার বিরুদ্ধে নিজামের হস্তক্ষেপ
titleB. দক্ষিণাত্যে দ্বিতীয় শাহ আলমের সুবাদার
titleC. হায়দ্রাবাদের নিজাম
titleD. দক্ষিণাত্যের ফৌজদার
উত্তর: titleB
গল্পটি পুকুরের রাজা ইয়ার্টল নামের একটি কচ্ছপকে ঘিরে। ইয়ার্টল তার রাজত্ব নিয়ে খুশী ছিল না। তাকে বসতে হতো একটি ছোট পাথরের সিংহাসনে। সে সিদ্ধান্ত নিল তার রাজত্বকে প্রসারিত করার। তাই, সে অন্যান্য কচ্ছপদের হুকুম দিল তার নিচে গাদা হতে যাতে সে একে একে সবার উপরে উঠতে পারে এবং অনেক দূর পর্যন্ত দেখতে পারে তার রাজত্ব প্রসার করার লক্ষ্যে। কিন্তু, গাদা হওয়া কচ্ছপরা সবাই খুব ব্যথা পাচ্ছিল এবং সবচেয়ে বেশি ব্যথা পাচ্ছিল ম্যাক নামে কচ্ছপটি যে ছিল সবার নিচে। ম্যাক ইয়ার্টলের কাছে একটু বিশ্রাম চাইলে সে তাকে ধমক দিয়ে চুপ থাকতে বলল। তারপর ইয়ার্টল সিদ্ধান্ত নিল আরো বেশি কচ্ছপ এই গাদায় যোগ করতে যাতে সে আরো দূরে দেখতে পারে। ক্ষুধার্ত, ক্লান্ত ও প্রচন্ড ব্যথায় ভুগতে থাকা ম্যাক দ্বিতীয়বারের মত বিশ্রাম চাইল। কিন্তু, আবারো ইয়ার্টল তাকে ধমক দিয়ে চুপ থাকতে বলল। তারপর ইয়ার্টল দেখল তার উপর দিয়ে রাতের আকাশে চাঁদ উঠছে। তখন সে খুব খেপে গেল কারণ সে বিশ্বাস করতে পারছিল না যে তার মত রাজার উপরে কিছু থাকতে পারে, এবং সে আরো কচ্ছপকে ডাকল তার গাদায় যোগ দিতে। কিন্তু, তার হুকুমের আগেই ম্যাক ঠিক করল অনেক হয়েছে সে আর সহ্য করতে পারছে না। সে একটা ঢেকুর তুলল। ঢেকুরের ফলে গাদার কচ্ছপরা পড়ে যেতে লাগল এবং সবার উপরে থাকা রাজ ইয়ার্টল পুকুরে পড়ে কাদায় মাখামাখি হয়ে গেল। সিংহাসনহীন রাজা হয়ে গেলে “কাদার রাজা” এবং সেই সাথে সব কচ্ছপরা হয়ে গেল মুক্ত।

সঠিক অনুচ্ছেদ শিরোনাম কোনটি?
titleA. "ইয়ার্টল নামের কচ্ছপ" (Yertle the Turtle)
titleB. "বড় অহঙ্কার" (The Big Brag)
titleC. গল্প বিশ্লেষণ
titleD. প্রকাশনার ইতিহাস
উত্তর: titleA
কিয়ামতের দিন যখন মানুষ অসহনীয় দুঃখ-কষ্টে নিপতিত থাকবে তখন হযরত আদম (আ.), হযরত নূহ (আ.), হযরত মুসা (আ.) প্রভৃতি নবিদের নিকট উপস্থিত হয়ে শাফায়াতের অনুরোধ করবে। তারা সকলেই অপারগতা প্রকাশ করবে। এসময় সবাই মহানবী (স.) এর নিকট উপস্থিত হবে। তখন রাসূলুল্লাহ (সা.) সাজদাহ করবেন এবং আল্লাহর প্রশংসা ও তার মর্যাদা বর্ণনা করবেন। তারপর তিনি তার রবের নিকট সুপারিশ করার অনুমতি চাইবেন। আল্লাহ তা‘আলা তাকে অনুমতি দিবেন। এরপর রাসূলুল্লাহ (সা.) ( তাদের জন্য ) সুপারিশ করবেন। একে শাফায়াতে কুবরা (সর্বশ্রেষ্ঠ শাফায়াত) বলা হয়।

এরূপ শাফায়াতের অধিকার একমাত্র মহানবী (স.) এর থাকবে। এছাড়াও নবি করিম (স.) জন্নাতিগণকে জান্নাতে প্রবেশের অনুমতি দেওয়ার জন্য আল্লাহ তায়ালার নিকট সুপারিশ করবেন। এর পরেই জান্নাতিগণ জান্নাতে প্রবেশ করতে পারবে।

সঠিক অনুচ্ছেদ শিরোনাম কোনটি?
titleA. শাফায়াতের কারণ
titleB. প্রকারভেদ
titleC. শাফায়াতে কুবরা
titleD. শাফায়াতে সুগরা
উত্তর: titleC
বিহার আল-আনোয়ার বই থেকে উদ্ভূত মাফাতিহ আল-জানান এ দুয়া তাওয়াসুল বর্ণিত হয়েছে। মোহাম্মদ-বাকের মাজলেসি উল্লেখ করেছেন যে: "আমি এই দু'আটি একটি পুরানো পান্ডুলিপিতে পেয়েছি যা আমাদের একজন সাহাবী লিখেছিলেন এবং এখানে উদ্ধৃত আছে: মুহাম্মদ ইবনে বাবওয়াহ ইমামদের কাছ থেকে এই দুআটি বর্ণনা করেছেন এবং যে প্রয়োজনের জন্য আমি তা পাঠ করেছি তা খুব দ্রুত মঞ্জুর হয়েছে।" 

সঠিক অনুচ্ছেদ শিরোনাম কোনটি?
titleA. পাঠ
titleB. দোয়ার উৎস
titleC. তাওয়াস্সুলের অর্থ
titleD. দোয়ার অর্থ
উত্তর: titleB
মাগুরি একটি বই লিখেছেন, "দ্য ভিশন অফ পিস: নর্থ আয়ারল্যান্ডে বিশ্বাস ও আশা।" ২০১০ সালে প্রকাশিত এটি প্রবন্ধ এবং চিঠির একটি সংগ্রহ, যার বেশিরভাগ ক্ষেত্রে তিনি তার রাজনৈতিক কর্মকাণ্ড এবং তার বিশ্বাসের মধ্যে সংযোগ নিয়ে আলোচনা করেছেন বইটির বেশিরভাগ অংশে উত্তর আয়ারল্যান্ড সম্পর্কে, তবে ম্যাগুরির ইহুদি গণহত্যা, ভারত, পূর্ব তিমুর এবং যুগোস্লাভিয়া সম্পর্কেও আলোচনা করেছেন। মাগুরি লিখেছেন যে "ভবিষ্যতের জন্য আশা আমাদের প্রত্যেককে আমাদের হৃদয় ও মনের মধ্যে অহিংস গ্রহণ করা এবং নতুন এবং কাল্পনিক কাঠামো গড়ে তোলার উপর নির্ভর করে যে পরবর্তী মানবসমাজ অহিংস হবে কিনা। । কিছু লোক যুক্তি দেখান যে এটি খুব আদর্শবাদী। আমি বিশ্বাস করি এটি অত্যন্ত বাস্তববাদী। । । আমরা আজ আনন্দ করতে এবং উদযাপন করতে পারি কারণ আমরা একটি অলৌকিক সময়ে বাস করছি। সবকিছু পরিবর্তন হচ্ছে এবং সবকিছুই সম্ভব "" 

সঠিক অনুচ্ছেদ শিরোনাম কোনটি?
titleA. ফিলিস্তিনের সক্রিয়তা
titleB. শান্তির দৃষ্টি: উত্তর আয়ারল্যান্ডে বিশ্বাস ও আশা
titleC. ইসরায়েল
titleD. রাসেল ট্রাইব্যুনাল
উত্তর: titleB
ধরে নেওয়া হয় যে ক্লাউড কম্পিউটিং জোসেপ কার্ল রবনেট লিকলিডার ১৯৬০'র দিকে আরপানেটের সাথে কাজ করার সময় জনগণ ও উপাত্ত যেকোনো স্থান থেকে যুক্ত করার লক্ষে উদ্ভাবন করেন।

১৯৮৩ সালে কম্পুসার্ভ তাদের ভোক্তাদের ক্ষুদ্র পরিমাণ ডিস্ক স্টোরেজ অফার করে, যেখানে তারা যেকোনো ধরনের ফাইল আপলোড করতে পারবে।

১৯৯৪ সালে এটি&টি পারসোনা লিংক সার্ভিস নামে ব্যক্তিগত ও ব্যবসায়িক যোগাযোগ ও বাণিজ্যিক উদ্দ্যেশে এক ধরনের অনলাইন প্লাটফর্মের সূচনা করে।

সকল ওয়েব-বেসডের মধ্যে এটি প্রথম দিককার স্টোরেজ ও তাদের বিজ্ঞাপনের উল্লেখ করে,"আমাদের ইলেক্ট্রনিক সভাকে আপনারা ক্লাউড মনে করতে পারেন"। আমাজন ওয়েব সার্ভিস তাদের ক্লাউড সার্ভিস এডাব্লিওএস এস৩ ২০০৬ সালে চালু করে এবং স্যামসাং, ড্রপবক্স, সাইনপ্টপ এবং পিন্টারেস্ট এর মতো জনপ্রিয় স্টোরেজ সরবরাহকারী পরিষেবাগুলির মতো ব্যাপক স্বীকৃতি এবং গ্রহণযোগ্যতা অর্জন করেছে। ২০০৫ সালে বক্স অনলাইন ফাইল শেয়ারিং ও ক্লাউড কনটেন্ট ম্যানেজম্যান্ট সেবা ব্যবসায়িক উদ্দ্যেশে চালু করে।

সঠিক অনুচ্ছেদ শিরোনাম কোনটি?
titleA. অ্যাটাক সারফেস এরিয়া
titleB. স্থাপত্য
titleC. ইতিহাস
titleD. সরবরাহকারীর স্থায়িত্ব
উত্তর: titleC
ইংল্যান্ডের পেশাদার লীগ ক্রিকেটে নিয়মিতভাবে অংশগ্রহণ করতেন পিটার স্লিপ। খেলোয়াড়ী জীবনের শেষদিকে ল্যাঙ্কাশায়ারের দ্বিতীয় একাদশের অধিনায়কের দায়িত্ব পালন করতেন। ১৯৯১ সালে ল্যাঙ্কাশায়ারের পক্ষে ১,৬২১ রান তুলেন। এরফলে ৪০ বছর আগেকার এভারটন উইকসের গড়া ল্যাঙ্কাশায়ার লীগের ব্যাটিং রেকর্ড ভঙ্গ হয়ে যায়। ১৯৫০-এর দশকের পর ১৯৯৫ সালে রিশ্টনকে লীগের শিরোপা লাভে সহায়তা করেন তিনি। চ্যাম্পিয়নশীপে ল্যাঙ্কাশায়ারের অধিনায়ক-কোচের দায়িত্ব পালন করেন। এ সময়ে উদীয়মান তরুণ অ্যান্ড্রু ফ্লিনটফকে প্রভূতঃ সহায়তা করেন পিটার স্লিপ।

১৯৯১-৯২ মৌসুমে পিটার স্লিপকে আর্থিক সুবিধা গ্রহণের বছর হিসেবে সাউথ অস্ট্রেলিয়া কর্তৃপক্ষ দ্বিতীয়বারের মতো ঘোষণা করে। ১৯৯০-৯১ মৌসুমে ডেভিড হুকসকে প্রথমবারের মতো এ সম্মাননা প্রদান করা হয়। সাম্প্রতিক বছরগুলোয় মাউন্ট গ্যাম্বিয়ার ডিস্ট্রিক্ট ক্রিকেট অ্যাসোসিয়েশনে ইয়াল ক্রিকেট ক্লাবের অধিনায়ক-কোচের দায়িত্ব পালন করেছেন। এরপর সাউথ অস্ট্রেলিয়ান গ্রেড ক্রিকেট লীগে টি ট্রি গালি ক্রিকেট ক্লাবে স্থানান্তরিত হন।

সঠিক অনুচ্ছেদ শিরোনাম কোনটি?
titleA. অবসর
titleB. লীগ ক্রিকেট
titleC. টেস্ট ক্রিকেট
titleD. ভারত গমন, ১৯৭৯
উত্তর: titleB
তিনি অসহযোগ ও খিলাফত আন্দোলনে অংশ নিয়েছিলেন। তিনি ১৯২২ সালে জমিয়তে উলামায়ে বাঙ্গালার সহকারি সম্পাদক হন। ১৯২৬ সালে তিনি হোসেন শহীদ সোহরাওয়ার্দী‌র ইন্ডিপেন্ডেন্ট মুসলিম পার্টির পক্ষে কাজ করেছেন। তিনি দলের সেক্রেটারি এবং নির্বাচন বোর্ডের সদস্য ছিলেন। ১৯৩০ সালে মুসলিম ন্যাশনাল পার্টির নেতা হিসেবে তিনি আইন অমান্য আন্দোলনে দিনাজপুরে নেতৃত্বে দিয়েছেন। আন্দোলনের সমর্থনে বক্তব্য দেয়ার জন্য তিনি গ্রেপ্তার হন। ১৯৩২ সালে তিনি রাজনীতি থেকে অবসর নেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. সংবাদপত্র
titleC. রচনাবলী
titleD. শিক্ষাজীবন
উত্তর: titleA
১৯২৯-৩০ মৌসুম থেকে ১৯৪২-৪৩ মৌসুম পর্যন্ত জ্যাক কারের প্রথম-শ্রেণীর খেলোয়াড়ী জীবন চলমান ছিল। ১৯৩১ থেকে ১৯৩৭ সালের মধ্যে উদ্বোধনী ব্যাটসম্যান হিসেবে খেলতেন। প্রথম-শ্রেণীর ক্রিকেটের অধিকাংশ খেলাই ক্যান্টারবারির পক্ষে খেলেছেন। আটটি শতক সহযোগে ৩২.১৯ গড়ে ৪৮২৯ রান তুলেন।

নর্থ আইল্যান্ডের দক্ষিণের জেলা মানাওয়াতো - ওয়াঙ্গানুইয়ের ড্যানভার্কে জ্যাক কারের জন্ম। পিতার উৎসাহে ক্রিকেট খেলার দিকে মনোনিবেশ ঘটান। ওয়াঙ্গানুই টেকনিক্যাল কলেজে পড়াশুনো করেন। সেখানেই বিখ্যাত ক্রিকেটার স্টুই ডেম্পস্টারের কাছ থেকে প্রশিক্ষণ লাভের সুযোগ ঘটে তার। খাঁটিমানের উদ্বোধনী ব্যাটসম্যান ছিলেন। বল আটকানোয় দক্ষ ছিলেন ও প্যাডে বল লাগার পূর্ব-মুহূর্ত পর্যন্ত অপেক্ষা করে আঘাত হেনে রান সংগ্রহ করতেন।

১৫ বছর বয়সে ওয়াঙ্গানুইয়ের পক্ষে হক কাপে খেলতে শুরু করেন। নিজস্ব দ্বিতীয় বছরেই দলকে এ প্রতিযোগিতার শিরোপা লাভে সহায়তা করেন। হিসাবরক্ষকের চাকুরী নিয়ে ক্রাইস্টচার্চ থেকে সাউথ আইল্যান্ডে চলে যান। ১৯২৯-৩০ ও ১৯৩০-৩১ মৌসুমে ক্যান্টারবারির পক্ষে প্লাঙ্কেট শীল্ডে খেলেন।

নিজ দেশে প্রথম-শ্রেণীর ক্রিকেটে একাধিপত্য বজায় রেখেছিলেন। ১৯৩২ সালে ব্যক্তিগত সর্বোচ্চ প্রথম-শ্রেণীর রানের সন্ধান পান। ওয়েলিংটনের বিপক্ষে ১৯৬ রান করেন। ১৯৩৫-৩৬ মৌসুমে ওয়েলিংটনে এরল হোমসের নেতৃত্বাধীন সফররত এমসিসি দলের বিপক্ষে ক্যান্টারবারির সদস্যরূপে অপরাজিত ১৪৬ ও ৭১ রান করেন। এরপর ওয়েলিংটনে অনানুষ্ঠানিক টেস্টে ১৩২ ও ক্রাইস্টচার্চে ১৩২ রান করেন। এ সংগ্রহগুলো মৌসুমের সেরা ব্যাটসম্যানের স্বীকৃতি এনে দেয় ও রেডপাথ কাপ জয় করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. অবসর
উত্তর: titleB
রোগ থেকে অন্যদের রক্ষা করার ক্ষেত্রে রোগ-অন্তরণের গুরুত্ব খুব কমই বিতর্কিত হয়। তবে, একজন ব্যক্তির উপর রোগ-অন্তরণের কী কী পরিণতি হতে পারে তা বিবেচনা করা গুরুত্বপূর্ণ। উদাহরণস্বরূপ, রোগীরা ভিজিটর গ্রহণ করতে পারবেন না এবং তার পরিবর্তে নিঃসঙ্গ হয়ে উঠবেন। রোগীরা হতাশা, উদ্বেগ এবং রাগ অনুভব করতে পারেন। ছোট বাচ্চারা তাদের অন্তরণকে শাস্তি বলে মনে করতে পারে। রোগীদের সাথে স্টাফদের আরও বেশি সময় অতিবাহিত করার প্রয়োজন হতে পারে। রোগীরা নির্দিষ্ট কিছু সেবা গ্রহন করতে পারবেন না কারণ এতে অন্যান্য রোগীদের সংক্রমিত হওয়ার ঝুঁকি থাকতে পারে। এর মধ্যে সেবা প্রদানের বিভিন্ন ধরণ যেমন সকল রোগীদের জন্য একই সরঞ্জাম ব্যবহার করা অথবা রোগীকে স্বাস্থ্যসেবা সুবিধার সাধারণ একটি জায়গায় পরিবহনের ব্যবস্থা করা জড়িত। রোগীদের উপর অন্তরণে
র প্রভাবের কারণে, তাদের সামাজিক এবং মানসিক সমর্থন প্রয়োজন হতে পারে।

বেশিরভাগ স্বাস্থ্যসেবা পেশাদারগণ যদিও রোগের সংক্রমণ হ্রাস করার কার্যকর উপায় হিসাবে রোগ-অন্তরণকে সমর্থন করে, তবুও কিছু স্বাস্থ্যসেবা পেশাদারগণ এই জাতীয় নিয়ন্ত্রণ প্রোটোকল প্রয়োগের দরূন রোগীদের উপর সম্ভাব্য নেতিবাচক পরিণতিগুলির ব্যাপারে উদ্বিগ্ন। মেথিসিলিন রেজিস্ট্যান্ট স্টাফাইলোকক্কাস অরিয়াস (এমআরএসএ) দ্বারা আইসোলেটেড রোগীদের ক্ষেত্রে কম নথিভুক্ত সেবা / বেডসাইড ভিজিট নেতিবাচক প্রভাব ফেলতে পারে।

সঠিক অনুচ্ছেদ শিরোনাম কোনটি?
titleA. স্বেচ্ছা-অন্তরণ
titleB. নীতিশাস্ত্র
titleC. শ্বসন অন্তরণ
titleD. পরিণতি
উত্তর: titleD
প্রথম শ্রেণি ও কেজি শ্রেণিতে লটারি পদ্ধতিতে ভর্তিচ্ছু শিক্ষার্থীদের বাছাই করে ভর্তির সুযোগ দেয়া হয়। এই দুইটি শ্রেণি ব্যতিত স্কুল শাখার অন্য সকল শ্রেণিতে আসন খালি থাকা সাপেক্ষে ভর্তি পরীক্ষার মাধ্যমে ভর্তি নেওয়া হয়। স্কুল ভর্তি পরীক্ষায় লিখিত পরীক্ষায় উত্তীর্ণদের মৌখিক পরীক্ষা নিয়ে ভর্তির সুযোগ দেয়া হয়। কলেজে ভর্তির জন্য সংশোধিত সরকারি নিয়মানুযায়ী মাধ্যমিক পরীক্ষার ফলাফল বিবেচনা করে ভর্তির সুযোগ দেয়া হয়।

সঠিক অনুচ্ছেদ শিরোনাম কোনটি?
titleA. শিক্ষা
titleB. ইতিহাস
titleC. শিফট
titleD. ভর্তি প্রক্রিয়া
উত্তর: titleD
পরিবেশ বিষয়ে এনজিওতে চাকরি জীবন শুরু করলেও ২০০০ সালে একুশে টিভিতে রিপোর্টার হিসেবে নিয়োগ পান। এখান থেকেই তার সাংবাদিকতা জীবন শুরু হয়। তিনি একুশে টিভিতে সংবাদ পাঠিকা হিসেবে কাজ শুরু করেন। ওই বছরেই তিনি ঢাকা বিশ্ববিদ্যালয়ে গণযোগাযোগ ও সাংবাদিকতা বিভাগের শিক্ষক হিসেবে নিয়োগ পান। বর্তমানে তিনি এ বিভাগের সহযোগী অধ্যাপক হিসেবে কর্মরত। ২০০১ সালে তৎকালীন সরকার কর্তৃক একুশে টিভি বন্ধ করে দিলে তিনি এনটিভি সংবাদ পাঠিকা হিসেবে নিয়োগ পান। পরবর্তীতে এনটিভির চাকরি ছেড়ে আবার দেশ টিভিতে এক বছর কাজ করেন। মাঝে কয়েক বছর টেলিভিশন মিডিয়া থেকে দূরে থাকার পর ২০১২ একাত্তর টিভি কারেন্ট এপিয়ার্স এন্ড প্রোগ্রাম এডিটর হিসেবে কাজ করেন (২০১২-২০১৬)। ১ ফেব্রুয়ারি ২০১৬ সালে নিউজ টোয়েন্টিফোর টিভিতে একই পদে যোগদান করেন। 

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. সমালোচনা
titleC. প্রকাশিত গ্রন্থ
titleD. কর্মজীবন
উত্তর: titleD
বাঁকুড়া জেলা পশ্চিমবঙ্গের দক্ষিণ-পশ্চিমাঞ্চলের মধ্যভাগে ছোটনাগপুর মালভূমি অঞ্চল থেকে মধ্য গাঙ্গেয় নিম্নভূমি পর্যন্ত বিস্তৃত। এই জেলা দক্ষিণে ২২º৩৮´ উত্তর অক্ষাংশ থেকে উত্তরে ২৩º৩৮´ উত্তর অক্ষাংশ এবং পশ্চিমে ৮৬º৩৬´ পূর্ব দ্রাঘিমাংশ থেকে পূর্বে ৮৭º৪৬´ পূর্ব দ্রাঘিমাংশ পর্যন্ত বিস্তৃত। জেলার মোট ভৌগোলিক আয়তন ৬৮৮২ বর্গ কিলোমিটার। জেলার উত্তরে উত্তরে ও পূর্বে বর্ধমান জেলা, দক্ষিণে পশ্চিম মেদিনীপুর জেলা, দক্ষিণ-পূর্ব হুগলি জেলা এবং পশ্চিমে পুরুলিয়া জেলা। অজয় নদ বাঁকুড়া ও বর্ধমান জেলাদুটিকে পৃথক করেছে।

সঠিক অনুচ্ছেদ শিরোনাম কোনটি?
titleA. নদনদী
titleB. মৃত্তিকা
titleC. ভূপ্রকৃতি
titleD. অবস্থান ও বিস্তৃতি
উত্তর: titleD
বীমা অবলেখকরা সম্ভাব্য গ্রাহকদের ঝুঁকি এবং এক্সপোজারকে মূল্যায়ন করে। তারা সিদ্ধান্ত নেয় যে ক্লায়েন্টের কত কভারেজ পাওয়া উচিত, তার জন্য তাদের কতটা অর্থ প্রদান করা উচিত বা তাদের ঝুঁকি গ্রহণ করা এবং তাদের বীমা করা আদৌ উচিত কিনা। অবলিখনে এক্সপোজারেল ঝুঁকি পরিমাপ করা হয় এবং সেই ঝুঁকির উপর ভিত্তি করেই বীমার প্রিমিয়াম নির্ধারণ করা হয়। অবলেখকের কাজ হল কোম্পানিকে ব্যবসায়ীক ক্ষতির ঝুঁকি থেকে রক্ষা করা এবং বিনিময়ে বীমা নীতিমালা অনুসারে ঝুঁকির সাথে সামঞ্জস্যপূর্ণ প্রিমিয়াম গ্রহণ করা।

প্রত্যেক বীমা সংস্থার অবলিখন সংক্রান্ত নির্দেশিকার একটি নিজস্ব সেট রয়েছে, যা অবলেখকের এই ঝুঁকিটি গ্রহণ করা উচিত কিনা তা নির্ধারণ করতে সহায়তা করে। বীমার জন্য একজন আবেদনকারীর ঝুঁকি মূল্যায়নে ব্যবহৃত তথ্যগুলো কভারেজের ধরণের উপর নির্ভর করে। উদাহরণস্বরূপ, অবলিখন অটোমোবাইল কভারেজ কোনো ব্যক্তির ড্রাইভিং রেকর্ড মূল্যায়ন করে। তবে অটোমোবাইলের ধরণটি আসলে অনেক বেশি সংকটপূর্ণ। জীবন বীমা বা স্বাস্থ্য বীমার ক্ষেত্রে অবলিখন প্রক্রিয়ার অংশ হিসাবে আবেদনকারীর স্বাস্থ্যের অবস্থা পরীক্ষা করা যেতে পারে (অন্যান্য বিষয়গুলো যেমন বয়স এবং পেশাও বিবেচিত হতে পারে)। বীমাকারীরা ঝুঁকিগুলত শ্রেণিবদ্ধ করার জন্য যেসব ফ্যাক্টর ব্যবহার করে সেগুলো সাধারণত উদ্দেশ্যমূলক, কভারেজ সরবরাহের সম্ভাব্য ব্যয়ের সাথে স্পষ্টভাবে সম্পর্কিত, প্রয়োগের জন্য ব্যবহারিক, প্রযোজ্য আইনের সাথে সামঞ্জস্যপূর্ণ এবং বীমা প্রোগ্রামের দীর্ঘমেয়াদী কার্যকরতা রক্ষার জন্য নকশা করা।

অবলেখকরা ঝুঁকি হ্রাস করতে পারে বা এমন একটি পরামর্শ প্রদান করতে পারে যার ফলে প্রিমিয়াম লোড হয়ে যাবে (ব্যয় নির্বাহের পর মুনাফা লাভ করার জন্য প্রয়োজনীয় পরিমাণ অর্থ সহ)। বীমা পণ্যের ধরণের উপর নির্ভর করে বীমা সংস্থাগুলো এই বিধিসমূহ এনকোড করার জন্য স্বয়ংক্রিয় অবলিখন সিস্টেম ব্যবহার করে এবং উদ্ধৃতি ও নীতিমালা জারিকরণের প্রক্রিয়ায় ম্যানুয়াল কাজের পরিমাণ হ্রাস করে। এটি কিছু সাধারণ জীবন বীমা বা ব্যক্তিগত সম্পদের বীমার ক্ষেত্রে প্রযোজ্য। কিছু বীমা সংস্থা অবশ্য তাদের অবলিখন করতে এজেন্টদের উপর নির্ভর করে। এই ব্যবস্থাটি কোনও বীমাকারীকে শারীরিক উপস্থিতি ছাড়াই তার ক্লায়েন্টদের সাথে বীমা বাজারে কাজ করার সুযোগ দেয়।

বীমা অবলিখনে বাতিল হওয়ার দুটি প্রধান কারণ হল নৈতিক বিপত্তি এবং কোরিলেটেড লস। নৈতিক বিপত্তি নিয়েও গ্রাহকের বীমা করা হলে গ্রাহকের ব্যয়বহুল পদক্ষেপ গ্রহণের সম্ভাবনা বেড়ে যায়। উদাহরণস্বরূপ: বেডব্যাগ সাধারণত ব্যবহৃত গদি আনার কারণে অর্থ প্রদান এড়াতে বাড়ির মালিকদের বীমা থেকে বাদ দেওয়া হয়। বীমায় সেইসব ঘটনাতেই অর্থ দেওয়া হয় যেগুলো সাধারণত গ্রাহকের নিয়ন্ত্রণের বাইরে থাকে। উদাহরণস্বরূপ: (জীবন বীমাতে সাধারণত) সড়ক দুর্ঘটনায় মৃত্যুতে অর্থ প্রদান করা হলেও আত্মহত্যার দ্বারা মৃত্যুর ঘটনায় অর্থ প্রদান করা হয়না। "কোরিলেটেড লস" হল একই সময়ে বিপুল সংখ্যক গ্রাহকের ক্ষতিগ্রস্ত হওয়া, যা পূরণ করতে বীমা সংস্থাগুলি দেউলিয়া হয়ে যায়। এ কারণেই সাধারণত বাড়ির বীমা নীতিমালায় আগুন বা পতিত গাছ (যা সাধারণত একটি পৃথক বাড়িকে প্রভাবিত করে) দ্বারা ক্ষতিগ্রস্ত বাড়ির ক্ষতিপূরণ দেওয়া হয়; তবে বন্যা বা ভূমিকম্পের ক্ষেত্রে (যা একই সাথে অনেকগুলি ঘরকে প্রভাবিত করে) দেওয়া হয় না।

সঠিক অনুচ্ছেদ শিরোনাম কোনটি?
titleA. পৃষ্ঠপোষকত্বের অবলিখন
titleB. ইতিহাস
titleC. বীমা অবলিখন
titleD. সিকিউরিটিজ অবলিখন
উত্তর: titleC
মূল নিবন্ধ - চাচাপোয়া
চাচাপোয়ারা হল আন্দিজ পার্বত্যাঞ্চলের আরেক প্রাচীন জাতি। আন্দিজ পর্বতের পূর্ব ঢালে, অর্থাৎ প্রশান্ত মহাসাগরের বিপরীত দিকে, বর্তমান পেরুর আমাজন নদী সংলগ্ন আমাজোনাস অঞ্চলে তাদের সভ্যতার বিকাশ ঘটেছিল। ইনকাদের সাথে তাদের দীর্ঘদিন ধরে শত্রুতার সম্পর্ক ছিল। বহু চেষ্টার পর অবশেষে স্পেনীয় আক্রমণের মাত্র বছর ষাটেক আগে ১৪৭৫ খ্রিষ্টাব্দে ইনকারা তাদের নিজ সাম্রাজ্যভুক্ত করতে সক্ষম হয়। "চাচাপোয়া" নামটিও তাদেরই দেওয়া, কেচুয়া ভাষায় যার মানে 'মেঘ-যোদ্ধা'। এই অঞ্চলে অতিবৃষ্টি অরণ্য ("রেন ফরেস্ট") ও সবসময় আর্দ্র পরিবেশের জন্যই বোধহয় ইনকারা তাদের এমন নামে ডাকত।

তবে চাচাপোয়াদের সম্বন্ধে খুব বেশি তথ্য হাতে পাওয়া যায় না। কারণ তাদের সম্বন্ধে স্পেনীয় ও ইনকাদের রেখে যাওয়া প্রত্যক্ষ বিবরণ নিতান্তই স্বল্প। এইকারণেই তাদের উপর তথ্যর প্রয়োজনে আমাদের প্রত্নতাত্ত্বিক নিদর্শনগুলির উপরই বেশি নির্ভর করতে হয়। যাইহোক, তাদের সম্বন্ধে যেটুকু বিবরণ পাওয়া যায়, তার অন্যতম হল স্পেনীয় বিজেতা ও ঐতিহাসিক পেদ্রো সিয়েজা দে লেওনের লেখা বর্ণনা। তিনি চাচাপোয়াদের সমগ্র আমেরিন্ডীয়দের মধ্যে সবচেয়ে ফরসা ও সুন্দর বলে উল্লেখ করেছেন।
এর থেকে বোঝা যায় অন্য আন্দীয় জাতিগুলির থেকে এরা ছিল কিছুটা আলাদা। তবে পেরুর "ইনস্তিতুতো দে আরকেওলখিয়া আমাজোনিকা"র প্রত্নতাত্ত্বিকরা চাচাপোয়াদের তৈরি বিভিন্ন সামগ্রী পরীক্ষা করে অভিমত প্রকাশ করেন যে তারা সংস্কৃতিগত দিক থেকে আমাজনীয় জাতিগুলির থেকে আন্দীয় জাতিগুলিরই বেশি কাছাকাছি ছিল।

যদিও প্রত্নতাত্ত্বিক প্রমাণাদি থেকে বুঝতে পারা যায়, ২০০ খ্রিষ্টাব্দ নাগাদ সময় থেকেই আন্দিজ পর্বতের পূর্বঢালের এই আমাজন অরণ্যাঞ্চলে মানুষের বসতি ছিল, চাচাপোয়াদের সংস্কৃতির বিকাশের সূচনাসময় হিসেবে সাধারণত ৭৫০ - ৮০০ খ্রিষ্টাব্দকেই ধরা হয়। এদের বিভিন্ন প্রত্নতাত্ত্বিক নিদর্শনগুলির মধ্যে সবচেয়ে গুরুত্বপূর্ণ হল একটি বিশাল দুর্গ - কুয়েলাপ ও গ্রান পাহাতেন, পাহাড়ের চূড়ার উপর তৈরি আরেকটি দেওয়াল ঘেরা প্রাচীন বসতির ধ্বংসস্তূপ। দুটি জায়গাতেই সামরিক প্রয়োজনে নির্মাণের দিকটি পরিষ্কার ফুটে ওঠে। মনে হয় "উয়ারি"দের (চাচাপোয়াদের সমসাময়িক এই সংস্কৃতি আন্দিজের ঠিক উলটো ঢালে এইসময় বিকাশ লাভ করেছিল ও পর্বতের উচ্চভূমি থেকে একেবারে প্রশান্ত মহাসাগরের উপকূল পর্যন্ত বিস্তার লাভ করেছিল।) হাত থেকে প্রতিরক্ষার খাতিরেই তারা এগুলি, গড়ে তুলেছিল। এর থেকে তাদের 'যোদ্ধা' পরিচয়টিরও ইঙ্গিত পাওয়া যায়। এছাড়াও কুয়েলাপ'এর অদূরেই তাদের একটি কবরস্থান কারাহিয়াও আবিষ্কৃত হয়েছে। তবে পঞ্চদশ শতকে ইনকারা আন্দিজ পর্বত পেরিয়ে তার পূর্বঢালের দিকে অগ্রসর হলে, চাচাপোয়াদের সাথে তাদের সংঘর্ষ বাধে। প্রবল প্রতিরোধ সত্ত্বেও শেষপর্যন্ত ১৪৭৫ খ্রিষ্টাব্দে তারা ইনকাদের হাতে পরাজিত হয়। তাদের একরকম জোর করেই দলে দলে স্থানান্তরিত হতে বাধ্য করা হয়। তাদের পরপর বিভিন্ন বিদ্রোহ কঠোরভাবে দমন করা হয়। এই কারণেই হয়তো স্পেনীয়রা যখন এই অঞ্চলে প্রবেশ করে, ইনকাদের বিরুদ্ধে বহুক্ষেত্রে চাচাপোয়ারা স্পেনীয়দেরই পক্ষাবলম্বন করে। যাইহোক, ১৫৪৭'এর পর চাচাপোয়াদের স্বাধীন অস্তিত্ব স্পেনীয় ঔপনিবেশিক সৈন্যদের হাতেই খর্বিত হয় ও পরবর্তী সময়ে প্রবল অত্যাচার, দারিদ্র ও মহামারীতে তাদের জনসংখ্যা প্রবলভাবে হ্রাস পায়।

সঠিক অনুচ্ছেদ শিরোনাম কোনটি?
titleA. ইনকা সভ্যতা
titleB. চাচাপোয়া
titleC. পারাকাস ও টোপারা সংস্কৃতি
titleD. চাভিন সংস্কৃতি
উত্তর: titleB
২০০৮ সালের ১১ ফেব্রুয়ারি হোজে রামোস হোর্তাকে হত্যার প্রচেষ্টা ব্যর্থতায় পর্যবসিত হয়। বন্দুকযুদ্ধে তার এক দেহরক্ষী আহত এবং আলফ্রেডো রেইনাদোসহ দুইজন বিদ্রোহী সৈনিক নিহত হয়। দিলির নিউজিল্যান্ডীয় সামরিক ছাউনিতে তাকে চিকিৎসা প্রদান করার পর তাকে উন্নততর চিকিৎসা প্রদানের জন্য অস্ট্রেলিয়ার রয়াল ডারউইন হাসপাতালে স্থানান্তর করা হয়। ডাক্তাররা ভেবেছিলেন যে, তাকে দুই বা তিনবার গুলি করা হয়েছে এবং তার বাম ফুসফুস গুরুতর জখম হয়েছে। তার অবস্থা সংকটজনক হলেও স্থিতিশীল ছিল। তিনি সম্পূর্ণ লাইফ সাপোর্টে থাকাকালীন সময়ে সাময়িকভাবে কোমায় চলে যান এবং ২১ ফেব্রুয়ারি চেতনা ফিরে পান। ডারউইনেআরোগ্যলাভকালীন সময়ে ১২ মার্চ তার একটি বার্তা গণমাধ্যমে প্রচারিত হয়। বার্তায় তিনি তার সমর্থকদের এবং অস্ট্রেলিয়াকে ধন্যবাদ জানান এবং বলেন যে, তাকে খুব "ভালোভাবে দেখাশোনা করা হচ্ছে।" একজন মুখপাত্র জানান যে, তার অবস্থার উন্নতি ঘটছে এবং তিনি শারীরিক ব্যায়াম হিসেবে অল্প হাঁটাহাঁটি করছেন।

১৯ মার্চ রয়াল ডারউইন হাসপাতালে তার চিকিৎসা কার্যক্রম শেষ হয়। তা সত্ত্বেও, তিনি জানান যে, ফিজিওথেরাপি নেবার জন্য তিনি "আরো কিছু সপ্তাহ" অস্ট্রেলিয়ায় থাকবেন। তিনি আরো জানান যে, তিনি গুলিবিদ্ধ হবার পর সজ্ঞান অবস্থায় ছিলেন এবং তার "সব খুঁটিনাটি মনে আছে (করতে পারেন)"। তিনি এরপর তাকে চিকিৎসার জন্য নিয়ে যাওয়ার ঘটনাটি বর্ণনা করলেন। এপ্রিল মাসের ১৭ তারিখে তিনি দেশে ফিরে আসার পর সংবাদ সম্মেলনে অবশিষ্ট বিদ্রোহীদের আত্মসমর্পণ করার আহবান জানান।

সঠিক অনুচ্ছেদ শিরোনাম কোনটি?
titleA. নোবেল পুরস্কার
titleB. প্রারম্ভিক জীবন ও পরিবার
titleC. রাজনৈতিক জীবন
titleD. হত্যা প্রচেষ্টা
উত্তর: titleD
প্রমোদ মানকিনের জন্ম ১৯৩৯ সালের ১৮ এপ্রিল নেত্রকোণা জেলার দুর্গাপুর উপজেলার বাকালজোড়া ইউনিয়নের রামনগর গ্রামে এক গারো পরিবারে। তার বাবা প্রয়াত মেঘা তজু এবং মা হৃদয় শিসিলিয়া মানকিন। আট ভাই-বোনের মধ্যে তিনি ছিলেন পঞ্চম।

তিনি দোহার- নবাবগঞ্জে অবস্থিত বান্দুরা হলিক্রস স্কুল এন্ড কলেজ থেকে মাধ্যমিক শিক্ষা সম্পন্ন করেন এবং আল্যামনাই এসোসিয়েশনের সম্মানিত সদস্য ছিলেন। ১৯৬৩ সালে নটর ডেম কলেজ থেকে বিএ পাস করার পর ময়মনসিংহ টিচার্স ট্রেনিং কলেজ থেকে বিএড করা প্রমোদের কর্মজীবনের শুরু স্কুল শিক্ষক হিসেবে। ১৯৮২ সালে তিনি আইনের ডিগ্রি নিয়ে ময়মনসিংহ জেলা আইনজীবী সমিতির সদস্য হন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পারিবারিক জীবন
titleC. মৃত্যু
titleD. কর্মজীবন
উত্তর: titleA
সাম্প্রতিককালে, ক্ষুদ্র জমির মালিক দরিদ্র কৃষকেরা জলবায়ু পরিবর্তনের প্রভাবের অভিযোজন হিসেবে কৃষিবনবিদ্যার দিকে ঝুঁকছেন বলে প্রমাণ পাওয়া যায়। জলবায়ু পরিবর্তন, কৃষি ও খাদ্য নিরাপত্তার (সিসিএএফেস) উপর সিজিআইএআর গবেষণা কার্যক্রম পরিচালিত একটি গবেষণা থেকে জানা যায়, পূর্ব আফ্রিকার ৭০০ এর বেশি পরিবারের মধ্যে অন্তত ৫০ শতাংশ পরিবার তাদের খামারে নিজস্ব অনুশীলনের পরিবর্তনস্বরুপ ১০ বছর আগে থেকেই বৃক্ষরোপন শুরু করেছিল। স্বাভাবিক আহরণ ছাড়াও ভূমিক্ষয় নিয়ন্ত্রণ করে, পানি এবং মাটির গুণাগুণ বাড়িয়ে, এবং ফলফলাদি, চা, কফি, তেল, পশুখাদ্য এবং ওষধী দ্রব্যের উৎপাদনের যোগান দিয়ে, বৃক্ষ জলবায়ু পরিবর্তনের প্রভাবের উন্নতিসাধন করে থাকে। উন্নত শস্য প্রকরণ এবং বহুশস্যফলন বা ইন্টারক্রপিংয়ের ব্যবহার ছাড়াও কৃষিবনবিদ্যাকে গৃহীত অন্যতম অভিযোজন কৌশল হিসেবে ঐ গবেষণা প্রতিবেদনে উল্লেখ করা হয়।

সঠিক অনুচ্ছেদ শিরোনাম কোনটি?
titleA. জলবায়ু পরিবর্তন অভিযোজনে
titleB. প্রয়োগ
titleC. ফালা বা স্ট্রিপ শস্যফলন
titleD. কৃষিবন
উত্তর: titleA
১৯০৭ সালে বিশেষ কর্ম-দায়িত্ব নিয়ে হুইলারের সচিবদের সংগে যতীন সপরিবারে দার্জিলিংয়ে স্থানান্তরিত হলেন। সমস্ত উত্তর বাংলার মতো এখানেও যতীন "অনুশীলন"-এর সক্রিয় শাখা স্থাপন করেছিলেন। ১৯০৮ সালের এপ্রিল মাসে ক্যাপ্টেন মার্ফি ও লেফটেন্যান্ট সমারভিল প্রমুখ চারজন সামরিক অফিসারের সঙ্গে যতীনের মারপিট হয় শিলিগুড়ি স্টেশনে। চারজনের চোয়াল ভেংগে ধরাশায়ী করে দেবার অপরাধে যতীনের নামে মামলা রুজ্জু হলে সারাদেশে বিপুল হর্ষ জাগে-কাগজে কাগজে এই নিয়ে লেখালেখির বহর দেখে সরকার চাপ দিয়ে মামলা প্রত্যাহার করে। ঠাট বজায় রাখতে ম্যাজিস্ট্রেট যতীনকে শাসিয়ে দেন, "এমনটি আর যেন না ঘটে!" দর্পভরে যতীন জবাব দেন: "নিজের সম্মান বা দেশবাসীর সম্মান বাঁচাতে যদি প্রয়োজন হয়, এমনটি যে আবার করব না, এ শপথ আমি করতে অপারগ।"

হুইলার একদিন ঠাট্টা করে যতীনকে জিজ্ঞাসা করেন: "আচ্ছা, একা হাতে ক'টা লোককে আপনি শায়েস্তা করতে পারেন?" হেসে যতীন বলেন, "ভাল মানুষ হয় যদি, একটাও নয়; দুর্বৃত্ত হলে যতগুলি খুশি সামলাতে পারব।"

সঠিক অনুচ্ছেদ শিরোনাম কোনটি?
titleA. সামরিক অফিসারের সাথে মারামারি
titleB. প্রাথমিক জীবন
titleC. ভারত-জার্মান ষড়যন্ত্র
titleD. যতীন্দ্রনাথ মুখোপাধ্যায়ের কয়েকটি পত্রঃ-
উত্তর: titleA
এই লাইব্রেরীটি সুন্দর প্রশস্ত পড়ার ঘর সহ ভাল বইয়ের সংগ্রহ আছে। লাইব্রেরীতে প্রায় ৬০,০০০ বইয়ের সংগ্রহ রয়েছে এবং ১১ ধরনের পত্রিকা রয়েছে। লাইব্রেরীর ডাটাবেস কম্পিউটারের মাধ্যমে রক্ষণাবেক্ষণ করা হয়। কলেজটি ব্রিটিশ কাউন্সিল লাইব্রেরী এবং আমেরিকান লাইব্রেরীর সাথে একটি প্রাতিষ্ঠানিক সদস্যতার ব্যবস্থা করেছে। প্রতিটি বিভাগ একটি সেমিনার লাইব্রেরী রক্ষণাবেক্ষণ করে, যা শিক্ষার্থীদের রেফারেন্স বই নেওয়ার জন্য অতিরিক্ত সুবিধা পাওয়া যায়।

সঠিক অনুচ্ছেদ শিরোনাম কোনটি?
titleA. বিভাগ এবং কোর্স
titleB. লাইব্রেরী
titleC. ইতিহাস
titleD. স্বীকৃতি
উত্তর: titleB
মাধবকুণ্ড জলপ্রপাত, বাংলাদেশের সর্ববৃহৎ জলপ্রপাত হিসেবে সমধিক পরিচিত। পাথারিয়া পাহাড় (পূর্বনাম: আদম আইল পাহাড়) কঠিন পাথরে গঠিত; এই পাহাড়ের উপর দিয়ে গঙ্গামারা ছড়া বহমান। এই ছড়া মাধবকুণ্ড জলপ্রপাত হয়ে নিচে পড়ে হয়েছে মাধবছড়া। অর্থাৎ গঙ্গামারা ছড়া হয়ে বয়ে আসা জলধারা [১২ অক্টোবর ১৯৯৯-এর হিসাবমতে] প্রায় ১৬২ ফুট উঁচু থেকে নিচে পড়ে মাধবছড়া হয়ে প্রবহমান। সাধারণত একটি মূল ধারায় পানি সব সময়ই পড়তে থাকে, বর্ষাকাল এলে মূল ধারার পাশেই আরেকটা ছোট ধারা তৈরি হয় এবং ভরা বর্ষায় দুটো ধারাই মিলেমিশে একাকার হয়ে যায় পানির তীব্র তোড়ে। জলের এই বিপুল ধারা পড়তে পড়তে নিচে সৃষ্টি হয়েছে বিরাট কুণ্ডের। এই মাধবছড়ার পানি পশ্চিম দিকে প্রবাহিত হতে হতে গিয়ে মিশেছে হাকালুকি হাওরে।

কুণ্ডের ডানপাশে পাথরের গায়ে সৃষ্টি হয়েছে একটি গুহার, যার স্থানীয় নাম "কাব"। এই কাব দেখতে অনেকটা চালাঘরের মতো। মধুকৃষ্ণা ত্রয়োদশী তিথিতে স্নানর্থীরা কাবের নিচে দাঁড়িয়ে ভিজা কাপড় পরিবর্তন করে থাকেন।

সঠিক অনুচ্ছেদ শিরোনাম কোনটি?
titleA. আদিবাসী নৃগোষ্ঠী
titleB. মাধবকুণ্ড জলপ্রপাত
titleC. অবস্থান
titleD. দর্শনীয় স্থান ও স্থাপনা
উত্তর: titleB